ໃນຖານະເປັນຄູ່ຮ່ວມມືທຳອິດຂອງອາຊຽນ (ສ້າງຕັ້ງການພົວພັນຕັ້ງແຕ່ປີ 1974), ອົດສະຕາລີ ແມ່ນ ໜຶ່ງໃນບັນດາຄູ່ຮ່ວມມືທີ່ສຳຄັນທີ່ສຸດຂອງອາຊຽນ. ດ້ວຍນະໂຍບາຍທີ່ສອດຄ່ອງໃນການເອົາໃຈໃສ່ຄວາມສຳຄັນ ຂອງການພົວພັນກັບອາຊຽນ, ດ້ວຍນະໂຍບາຍສະເໝີຕົ້ນສະເໝີປາຍໂດຍຖືການພົວພັນກັບ ອາຊຽນ ເປັນສຳຄັນ, ອົດສະຕາລີ ສະໜັບສະໜູນຢ່າງແຮງບົດບາດເປັນໃຈກາງຂອງ ອາຊຽນກໍ່ຄືເຂົ້າຮ່ວມການປະກອບສ່ວນເຂົ້າໃນ ບັນດາວິວັດການເຈລະຈາ ແລະ ການຮ່ວມມືໂດຍອາຊຽນເປັນເຈົ້າພາບຈັດຕັ້ງ ໃນພາກພື້ນ.
ໃນເວທີປາໄສ, ອົດສະຕາລີ ໄດ້ປະກາດການຈັດຕັ້ງປະຕິບັດແຜນການລົງທືນ 500 ລ້ານໂດລາ AUD ທີ່ນາຍົກລັດຖະມົນຕີອົດສະຕາລີ ປະກາດໃນໂອກາດກອງປະຊຸມສຸດຍອດອາຊຽນ - ອົດສະຕາລີ ເພື່ອສະໜັບສະໜູນການຟື້ນຟູຢ່າງຮອບດ້ານໃນພາກພື້ນ; ສະໜັບສະໜູນທຶນຈຳນວນ 1 ລ້ານໂດລາ AUD ເພື່ອຊ່ວຍໃຫ້ອາຊຽນປະຕິບັດຂອບເຂດການຟື້ນຟູໂດຍລວມ; ສະໜັບສະໜູນເງິນຈຳນວນ 1 ລ້ານລ້ານໂດລາ AUD ສຳລັບກອງທຶນອາຊຽນ ເພື່ອຕອບໂຕ້ກັບ COVID-19 ແລະ 21 ລ້ານໂດລາ AUD ໃຫ້ສູນອາຊຽນ ເພື່ອຕອບໂຕ້ສຸກເສີນດ້ານສາທາລະນະສຸກ ແລະ ພະຍາດທີ່ກຳລັງເກີດຂື້ນ (ACPHEED).
ອາຊຽນ ແລະ ອົດສະຕາລີ ໄດ້ຢືນຢັນວ່າ ຈະສືບຕໍ່ເຮັດວຽກຢ່າງໃກ້ຊິດ ແລະ ປະກອບສ່ວນເຂົ້າໃນການຮັກສາສັນຕິພາບ ແລະ ສະຖຽນລະພາບໃນພາກພື້ນ; ລວມທັງຄວາມໝັ້ນຄົງ ແລະ ສະຖຽນລະພາບໃນທະເລຕາເວັນອອກ; ອົດສະຕາລີ ໄດ້ເນັ້ນໜັກເຖິງການສະໜັບສະໜູນຫຼັກໝັ້ນຂອງອາຊຽນ, ສະໜັບສະໜູນອາຊຽນ ເສີມຂະຫຍາຍບົດບາດໃນການຊຸກຍູ້ການສົນທະນາ ແລະ ສ້າງຄວາມໄວ້ເນື້ອເຊື່ອໃຈ, ຮັບປະກັນການປະຕິບັດຖະແຫຼງການແຫ່ງການປະພຶດ ຂອງບັນດາຝ່າຍໃນທະເລຕາເວັນອອກຢ່າງເຕັມທີ່ ແລະ ມີປະສິດທິຜົນ.
ຕາງໜ້າບັນດາປະເທດອາຊຽນ, ກ່າວຄຳເຫັນກ່ຽວກັບການຮ່ວມມືເສດຖະກິດພາກພື້ນ, ທ່ານຮອງລັດຖະມົນຕີຫວຽດນາມ ຫງວຽນກວກຢຸງ ໄດ້ເນັ້ນໜັກວ່າ, ໃນສະພາບການທີ່ໄດ້ຮັບຜົນສະທ້ອນທີ່ສັບສົນຂອງເສດຖະກິດພາກພື້ນ, ອາຊຽນ ແລະ ອົດສະຕາລີຄວນມານະພະຍາຍາມຮັກສາບັນດາໝາກ ຜົນຂອງເສດຖະກິດພາກພື້ນ, ປະສານສົມທົບຢ່າງມີປະສິດທິຜົນ ໃນການຈັດຕັ້ງປະຕິບັດບັນດາຂໍ້ຕົກລົງທີ່ສຳຄັນ.
ທ່ານຮອງລັດຖະມົນຕີ ຫງວຽນກວກຢຸງ ໃຫ້ຮູ້ວ່າ, ໃນສະພາບແວດລ້ອມພາກພື້ນ ແລະ ສາກົນທີ່ສັບສົນ ແລະ ບໍ່ສາມາດຄາດເດົາໄດ້, ບັນດາປະເທດຕ້ອງເພີ່ມທະວີການສົນທະນາ, ສ້າງຄວາມໄວ້ເນື້ອເຊື່ອໃຈ, ຍົກສູງກົດໝາຍ, ຮັບປະກັນສະພາບແວດລ້ອມສັນຕິພາບ, ຄວາມໝັ້ນຄົງ ແລະ ໝັ້ນຄົງເພື່ອໃຫ້ການຮ່ວມມືເພື່ອການຟື້ນຟູ ແລະ ເຕີບໂຕແບບຍືນຍົງ.
ຄຳຮຸ່ງ